শেখ রাসেল রোলার স্কেটিং কমপ্লেক্স
শেখ রাসেল রোলার স্কেটিং কমপ্লেক্স বাংলাদেশের রাজধানী ঢাকা শহরে অবস্থিত একটি রোলার স্কেটিং ক্রীড়া অনুশীলন ও প্রতিযোগিতা অনুষ্ঠানের সুবিধা প্রদানকারী স্থাপনা। এটি বাংলাদেশের জাতীয় ও প্রধান স্টেডিয়াম বঙ্গবন্ধু জাতীয় স্টেডিয়ামের পাশে অবস্থিত। এটি বাংলাদেশের ইতিহাসের সর্বপ্রথম রোলার স্কেটিং কমপ্লেক্স। সার্কভুক্ত দেশগুলির মাঝে এর আগে শুধুমাত্র ভারতে এবং শ্রীলঙ্কায় রোলার স্কেটিং কমপ্লেক্স ছিল। ২০১৭ সালের ২৩শে ফেব্রুয়ারি তৎকালীন বাংলাদেশের প্রধানমন্ত্রী শেখ হাসিনা এই ক্রীড়া কমপ্লেক্স উদ্বোধন করেন। ২০১৭ সালে স্থাপনাটি ১১ কোটি ৬১ লাখ টাকা ব্যয়ে নির্মিত হয়েছে।